OzLabs/hebrew-wiki-articles huggingface dataset:
קבוצת מרק

קבוצת מרק (Merck Group) היא חברת ענק גרמנית, המייצרת תרופות, כימיקלים וגבישים נוזליים. מטה החברה נמצא בדרמשטאדט, גרמניה, ועובדים בה מעל 50,000 עובדים ב-70 מדינות, בכללן ישראל. החברה רשומה בבורסת ה-DAX בגרמניה.

מרק נוסדה בשנת 1668, והיא מחברות הענק הוותיקות בעולם, וכן אחת מחברות התרופות הגדולות בעולם. חברת התרופות האמריקנית מרק נוסדה ב-1891 כחברת-בת של קבוצת מרק, אך התפצלה ממנה והפכה לעצמאית ב-1917. כיום אין קשר בין החברות, והן אף מתחרות זו בזו בתחום התרופות.

לחברה 6 מרכזים בישראל. היא החלה את פעילותה בשנת 1970. אתריה בישראל עוסקים ב - 3 תחומי פעילות: בריאות, מדעי החיים ואלקטרוניקה. ב-2015 רכשה את חברת קיולייט ננוטק (Qlight Nanotech) הירושלמית, אשר מפתחת טכנולוגיה למסכי סמארטפון, והפכה אותה למרכז הפיתוח בתחום החומרים בישראל. ב-2014 רכשה את סיגמא-אולדריץ' האמריקנית ב-17 מיליארד דולר, ועובדיה בישראל הפכו לעובדי קבוצת מרק.

==קישורים חיצוניים==

* 

* 
* 

== הערות שוליים ==

קטגוריה:יצרני תרופות
קטגוריה:חברות גרמניות
קטגוריה:חברות הנסחרות בבורסה לניירות ערך בפרנקפורט
וולוו PV444 / PV544

וולוו PV444, שנת 1957 
וולוו PV444, שנת 1956 
וולוו PV444, שנת 1954 
לוח הבקרה - וולוו PV444]] 
וולוו PV544 
לוח הבקרה - וולוו PV544]] 
וולוו PV544 
PV444 / PV544 היא מכונית משפחתית, 2 דלתות, 4 נוסעים, הושקה בספטמבר 1944, ויוצרה על ידי חברת וולוו השוודית מהשנים 1947–1966. דגם PV444 יוצר משנת 1947 עד שנת 1966 ודגם PV544 משנת 1958 עד 1966.

==היסטוריה==

סדרת המכוניות הראשונה שייצרה וולוו, נקראה ÖV4 ("עגלה פתוחה - 4 צילינדרים") והושקה ב-14 באפריל 1927. מ-1927 עד 1929 ייצרה וולוו רק 996 מכוניות. סדרת ÖV4 הוחלפה על ידי הדגם PV651 באפריל 1929. ההצלחה הראשונה של וולוו בייצור מכוניות היה הדגם PV444, שהושק בספטמבר 1944. יוצרו כ - 440,000 יחידות משני הדגמים.

במהלך מלחמת העולם השנייה החליטה חברת וולוו על תכנון מכונית חדשה וקטנה, בעלת צריכת דלק טובה שיבטיח את עתיד החברה.

==מפרט טכני וולוו PV444 ==

* מנוע 4 צילינדרים, 1,414 סמ"ק המפתח 32 כ"ס
* באוקטובר 1950 פותח מנוע 1,414 המפתח 38 כ"ס
* מנוע 1,414 סמ"ק המפתח 44 כ"ס ו- 51 כ"ס
* מנוע 4 צילינדרים, 1,600 סמ"ק
* תמסורת ידנית - 3 מהירויות
* מערכת חשמל 6 וולט
* מתג ההתנעה הישן הוסר - המנוע הותנע על ידי מפתח הצתה
* שמשה קדמית - מחולקת לשתי שמשות שטוחות
* מגן שמש חיצוני (מורכב בין גג הרכב ושמשת החלון הקדמי) - אופציה

==מפרט טכני וולוו PV544 ==

(יוצר משנת 1958)
* מנוע 4 צילינדרים, 1,600 סמ"ק
* מנוע 4 צילינדרים, 1,778 סמ"ק, המפיק 85 כ"ס (המנוע נלקח מ- וולוו 1800 p)
* תמסורת ידנית - 4 מהירויות
* מערכת חשמל - 12 וולט
* שמשה קדמית - אחת (החליפה את שתי השמשות השטוחות)

== תמונות ==

<gallery>
קובץ:1951 Volvo PV444CS AM-12-12 P9.jpg| וולוו PV444, שנת 1951
קובץ:1953 Volvo PV 444 (9043070226).jpg| וולוו PV444, שנת 1953
קובץ:Volvo PV444 1950.JPG| וולוו PV444, שנת 1950
קובץ:Volvo pv444 h sst.jpg| וולוו PV444
קובץ:1961 Volvo PV 544 - interior (9077076706).jpg| וולוו PV544, מבט לתא הנהג ולוח מחוונים
קובץ:Volvo-PV544.jpg|מנוע וולוו PV544
קובץ:Volvo PV544 1965 Cockpit Lake Mirror Cassic 16Oct2010 (14690546238).jpg| וולוו PV544, שנת 1965, מבט לתא הנהג ולוח מחוונים
קובץ:Volvo PV 544 dutch licence registration DM-36-98 pic2.jpg| וולוו PV544
קובץ:61 Volvo 544 (9681481191).jpg|מנוע וולוו PV544
קובץ:1961 Volvo 544 pic2.JPG| וולוו PV544
</gallery>

==ראו גם==

* וולוו
* וולוו PV 36
* וולוו PV51 
* וולוו דואט
* וולוו L340
* וולוו אמזון
* וולוו 343
* וולוו 142
* וולוו 144
* וולוו 145
* וולוו 164
* וולוו 1800 p
* וולוו C30

==לקריאה נוספת==
* [https://translate.google.co.il/translate?hl=iw&sl=pl&u=http://www.classiccarcatalogue.com/VOLVO%25201955.html&prev=search וולוו שנת 1955 ]
* [https://translate.google.co.il/translate?hl=iw&sl=en&u=https://www.volvoclub.org.uk/history/history_50s.shtml&prev=search המועדון וולוו - בעלים (היסטוריה) ]
* [https://translate.google.co.il/translate?hl=iw&sl=en&u=https://www.pinterest.com/pin/108508672242577246/&prev=search תמונות של דגמי וולוו PV444 / PV544 ]
* [https://www.youtube.com/watch?v=jlJZ1YqqfUk וולוו PV444] (6:54 דקות), יו-טיוב
* [https://www.youtube.com/watch?v=QQ9qXfSDoHg וולוו PV544 ] (4:03 דקות), יו-טיוב

== קישורים חיצוניים ==

== הערות שוליים ==

PV444
קטגוריה:מכוניות משפחתיות
קטגוריה:דגמי מכוניות שהושקו ב-1944
קטגוריה:מכוניות שוודיות
ר. א. סלבטורה

רוברט אנתוני סלבטורה (באנגלית: Robert Anthony Salvatore; נולד ב-20 בינואר 1959, כותב תחת השם ר. א. סלבטורה) הוא סופר אמריקאי, הידוע בעיקר בזכות יצירת הדמות הפופולרית דריזט דו'אורדן, וסדרת ספרי האלף האפל בעולם ממלכות נשכחות.

== קורות חיים ==
רוברט סלבטורה נולד במסצ'וסטס, הצעיר מבין משפחה בת שבע נפשות. הוא החל להתעניין בספרות פנטזיה, לאחר קריאת ספרי שר הטבעות של ג'.ר.ר. טולקין. בשנת 1981 קיבל תואר B.Sc בתקשורת, ומאוחר יותר קיבל תואר ראשון באנגלית. לפני שהתחיל לכתוב במשרה מלאה, עבד בתור שומר סף.
בסתיו 1997, תרם סלבטורה את מכתביו, כתבי יד, ומאמרים מקצועיים אחרים שלו, לאוניברסיטה שבה למד.

==ספריו==
===תורגמו לעברית בסדרת האלף האפל===

====טרילוגיית האלף האפל====
* מולדת 
* גלות 
* שהות

====טרילוגיית בקעת רוח-כפור (Icewind Dale)====
* רסיס הקריסטל
* נהרות של כסף 
* אבן החן של בן המחצית

====רביעיית "מורשת האלף האפל" ====
* מורשת 
* לילה נטול כוכבים
* מצור האפלה
* מסע אל השחר

==קישורים חיצוניים==

* 

* 
* [https://web.archive.org/web/20140809220440/http://library.fitchburgstate.edu/Archon/index.php?p=collections%2Fcontrolcard&id=225&q=r.+a.+salvatore אוסף כתביו של סלבטורה], באתר אוניברסיטת המדינה של פיצבורג

* [http://www.fantastic-library.com/2019/07/27/%D7%A4%D7%99%D7%A0%D7%AA-%D7%94%D7%A0%D7%95%D7%A1%D7%98%D7%9C%D7%92%D7%99%D7%94-%D7%A1%D7%93%D7%A8%D7%AA-%D7%94%D7%90%D7%9C%D7%A3-%D7%94%D7%90%D7%A4%D7%9C-%D7%A8-%D7%90-%D7%A1%D7%9C%D7%91/ סדרת האלף האפל] באתר הספרייה הפנטסטית

==הערות שוליים==

קטגוריה:סופרי פנטזיה אמריקאים
קטגוריה:אמריקאים שנולדו ב-1959
וולוו דואט

וולוו PV445, שנת 1960
וולוו PV445
וולוו PV445
וולוו PV445, טנדר
וולוו PV445, שנת 1957
וולוו PV445
וולוו דואט היא מכונית מסחרית שיוצרה על ידי יצרנית הרכב השוודית וולוו בין השנים 1953–1969. נקראה גם "וולוו PV445".

גוף הוולוו דואט התבסס על הדגם וולוו PV444.

השם "דואט" סימל את רעיון הכפילות של וולוו: "שתי מכוניות באחת, אחת לעבודה ואחת למנוחה". (מכונית שיכולה לשמש רכב אספקה במהלך השבוע וסדאן נוח למשפחה בסוף השבוע).

דגם הוולוו דואט שווק בארצות הברית.

==היסטוריה==
סדרת המכוניות הראשונה שייצרה וולוו, נקראה ÖV4 ("עגלה פתוחה - 4 צילינדרים") והושקה ב-14 באפריל 1927. מ-1927 עד 1929 ייצרה וולוו רק 996 מכוניות. סדרת ÖV4 הוחלפה על ידי הדגם PV651 באפריל 1929. ההצלחה הראשונה של וולוו בייצור מכוניות היה הדגם PV444, שהושק בספטמבר 1944. יוצרו כ-440,000 יחידות משני הדגמים.

במהלך מלחמת העולם השנייה החליטה חברת וולוו על תכנון מכונית חדשה וקטנה, בעלת צריכת דלק טובה שיבטיח את עתיד החברה, ובשנת 1947 התחילה לשווק את הוולוו PV444. בשנת 1953 יצרה את הוולוו Duett) ,PV444), ומשנת 1958 את ה-PV544.

==גרסאות==
* סטיישן
* מסחרית
* ואן
* (תצורת Pickup) (טנדר)

===דגמים===
* PV 445 B
* DS PV 445 (ואן)
* PV 445 DH (איסוף)
* וPV 445 PH (משולבת)

==מפרט טכני ומידות ==
* מנוע 4 צילינדרים, 1,414 סמ"ק, 44 כ"ס
* מנוע 4 צילינדרים, 1,778 סמ"ק
* תמסורת ידנית - 4 מהירויות
* מתלים "קפיצי עלה" - תומכות אחוריות
* אורך הרכב - 4,400 מ"מ
* רוחב - 1,600 מ"מ
* גובה - 1,700 מ"מ
* בסיס גלגלים - 2,600 מ"מ
* 2 דלתות מקדימה, ודלת אחורית מתפצלת לימין ולשמאל
* שמשה קדמית - מחולקת לשתי שמשות שטוחות

==לקריאה נוספת==
* [https://translate.google.co.il/translate?hl=iw&sl=pl&u=http://www.classiccarcatalogue.com/VOLVO%25201955.html&prev=search וולוו שנת 1955 ]
* [https://translate.google.co.il/translate?hl=iw&sl=en&u=https://www.volvoclub.org.uk/history/history_50s.shtml&prev=search המועדון וולוו - בעלים (היסטוריה) ]
* [https://translate.google.co.il/translate?hl=iw&sl=en&u=https://www.pinterest.com/pin/108508672242577246/&prev=search תמונות של דגמי וולוו PV445 / PV544 / PV444 ]

== קישורים חיצוניים ==

== הערות שוליים ==

דואט
קטגוריה:מכוניות מסחריות
קטגוריה:דגמי מכוניות שהושקו ב-1953
קטגוריה:מכוניות שוודיות
וולוו L340

וולוו L340, שנת 1955
וולוו L340, שנת 1955
וולוו L340 היא משאית קלה מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1950–1956. 

דגם "וולוו L340" היה עדכון של המשאית וולוו LV101-112 שיוצרה משנת 1938–1950. הרכיבים המכנים היו זהים, אבל המשאית קיבלה חזית מודרנית יותר.

סך הכול יוצרו כ- 4,900 יחידות.

==מפרט טכני ומידות==

* מנוע 6 צילינדרים, 3,670 סמ"ק המפיק 90 כ"ס
* תמסורת ידנית - 4 מהירויות 
* בסיס גלגלים - 3,500 - 3,900 מ"מ
* משקל - 5,200 ק"ג

==ראו גם==
* וולוו
* וולוו סנאבה
* וולוו שארפנוז

==לקריאה נוספת==
* [https://translate.google.co.il/translate?hl=iw&sl=no&u=http://m.finn.no/bap/forsale/ad.html%3Ffinnkode%3D55822146&prev=search ספר הוראות וולוו L340 שנת 1951 ]
* [https://translate.google.co.il/translate?hl=iw&sl=en&u=http://www.swedishbrasscar.com/dokument/volvo27.html&prev=search תמונות וולוו L340 ]

== קישורים חיצוניים ==

L340
קטגוריה:משאיות קלות
קטגוריה:דגמי מכוניות שהושקו ב-1950
קטגוריה:מכוניות שוודיות
וולוו PV 36

וולוו 36 PV 
וולוו 36 PV 
וולוו 36 PV (אטמים מעל לגלגלים האחוריים) 
וולוו 36 PV 
וולוו 36 PV בשירות משטרת שוודיה 
וולוו PV 36 (קריוקה) היא מכונית סלון מפוארת אשר הוצגה במרץ 1935 על ידי יצרנית הרכב השוודית וולוו אשר יוצרה עד יוני 1938. 

יוצרו כ-500 יחידות. חלק ניכר מהייצור יוצא לברזיל ויוון.

דגם "וולוו PV 36" התבסס על דגם מכונית הקונספט וולוו ונוס בילו שהוצגה בשנת 1933.

==וולוו PV 36 - היסטוריה==

משטרת שוודיה רכשה 18 יחידות, בצבע כחול-כהה, בקיץ 1936.

המכונית האחרונה מקווי הייצור נמכרה לשגריר שוודיה פון Heidenstamsgatan ב- טהראן (איראן) בספטמבר 1938. 

מחירה של הוולוו PV 36, בשוודיה בשנת 1935 היה כ- 8,500 קרונות שוודים. 

הוולוו PV 36 הייתה קרויה גם "קריוקה" (ריקוד דרום אמריקאי שהיה פופולרי באמצע שנות השלושים).

הוולוו PV 36 הייתה מכונית יוצאת דופן לתקופתה (במכניקה ובפאר), מה שגרם לקונים תחושה כי קנו את "מכונית המחר".

==וולוו PV 36 מפרט טכני ומידות==

* 4 דלתות
* מנוע קדמי, 6 צילינדרים, 3,670 סמ"ק המפיק 80 כ"ס ו- 84 כ"ס
* תמסורת ידנית - 3 מהירויות
* מתלה קדמי - עצמאי
* שמשה קדמית - מחולקת לשתי שמשות שטוחות
* אטמים מעל לגלגלים האחוריים
* אורך הרכב - 5,000 מ"מ
* בסיס גלגלים - 2,950 מ"מ
* משקל - 1,660 ק"ג

==ראו גם==

* וולוו
* וולוו PV51
* וולוו PV 60 
* וולוו PV444 / PV544
* וולוו Duett
* וולוו L340
* וולוו אמזון
* וולוו 343
* וולוו 142
* וולוו 144
* וולוו 145
* וולוו 164
* וולוו 1800 p
* וולוו C30

==לקריאה נוספת==

* [https://www.youtube.com/watch?v=ng7JuaG7eDQ וולוו PV 36 ] (1:36 דקות), יו-טיוב
* [https://translate.google.co.il/translate?hl=iw&sl=en&u=https://www.netcarshow.com/volvo/1935-pv36_carioca/&prev=search וולוו PV 36 - תמונות ] (נט קאר שואו)

== קישורים חיצוניים ==

== הערות שוליים ==

PV 36
קטגוריה:מכוניות סלון
קטגוריה:דגמי מכוניות שהושקו ב-1935
קטגוריה:מכוניות שוודיות
האצטדיון הבינלאומי דורא

האצטדיון הבינלאומי דורא הוא אצטדיון כדורגל הממוקם
בעיירה דורא, כ-7 ק"מ דרום-מערבית לחברון.
==היסטוריה== 
האצטדיון נחנך בשנת 1965, מכיל 18,000 מושבים. המגרש עומד בתקן הבינלאומי ובכל דרישות פיפ"א. האצטדיון שופץ והורחב פעמיים, בשנת 1990 ובשנת 2011.

באצטדיון משחקות קבוצות שבאב דורא ושבאב א-דאהרייה מליגת העל הפלסטינית. מדי פעם משחקת בו גם נבחרת פלסטין בכדורגל. 
===אירוח קבוצת ברצלונה===
ב-3 באוגוסט 2013, אירח האצטדיון הבינלאומי דורא את קבוצת ברצלונה, שערכה אימון משותף עם ילדים מקומיים לעיני כ-24 אלף איש.

===משחקים בינלאומיים===
בנובמבר 2015, האצטדיון אירח את נבחרת מלזיה במוקדמות מונדיאל 2018 ואת נבחרת מזרח טימור במרץ 2016.

==קישורים חיצוניים==

* 

==הערות שוליים== 

דורא
קטגוריה:נפת חברון
מת'יו סלייטר

מת'יו סלייטר (באנגלית: Matthew Slater; נולד ב-9 בספטמבר 1985) הוא שחקן פוטבול אמריקאי המשחק בעמדת התופס והגאנר ומשמש קפטן הספיישל טים של קבוצת ניו אינגלנד פטריוטס מליגת ה-NFL.

==ביוגרפיה==
סלייטר נולד בקליפורניה, בנם של אנני וג'קי סלייטר. אביו היה שחקן פוטבול ששיחק בלוס אנג'לס ראמס ונבחר לחבר בהיכל התהילה של הפוטבול המקצועני. סלייטר החל לשחק לראשונה פוטבול במסגרת מאורגנת בשנתו הראשונה של התיכון. הוא הצטיין במהירותו והיה חבר נבחרת הפוטבול והאתלטיקה של התיכון בו למד באנהיים, וב-2003 נבחר לאתלט השנה במחוז אורנג'; בריצת 100 מטר קבע זמן של 10.62 שניות ובריצת 200 מטר זמן של 21.39 שניות.

בשנים 2003–2007 למד באוניברסיטת קליפורניה בלוס אנג'לס. לאחר שבשנתו הראשונה באוניברסיטה לא נכלל בסגל קבוצת הפוטבול בשל פציעה ברגלו, השתלב בשנה השנייה בתפקיד תופס מחליף, ובעונות לאחר מכן שיחק בספיישל טים, כמתקל וכמחזיר בעיטות, תפקידים בהם ניצל את מהירותו הרבה. בשנתו האחרונה בקבוצה נבחר לאול-אמריקן (נבחרת העונה ב-NCAA). סלייטר לא ציפה להיבחר בדראפט ה-NFL, אך קיווה להשתלב כשחקן חופשי באחת מהקבוצות.

בדראפט 2008 נבחר בסיבוב החמישי על ידי ניו אינגלנד פטריוטס ונהיה לשחקן סגל הקבוצה כמחזיר בעיטות וכגאנר (שחקן בספיישל טים שתפקידו לתקל את מחזיר הבעיטות של היריבה). במהלך הקריירה שלו נבחר עשר פעמים לפרו בול, פעמיים לקבוצה הראשונה של אול-פרו (נבחרת העונה) ושלוש פעמיים לקבוצה השנייה. בעונת 2014 זכה עם הפטריוטס בסופרבול XLIX, בעונת 2016 זכה עם הקבוצה בסופרבול LI ובעונת 2018 זכה בסופרבול LIII.

==קישורים חיצוניים==

* [https://web.archive.org/web/20170127134240/http://www.patriots.com/team/players/roster/julian-edelman מת'יו סלייטר] באתר ניו אינגלנד פטריוטס
* [http://www.pro-football-reference.com/players/S/SlatMa00.htm מת'יו סלייטר] באתר pro-football-reference.com
* [http://www.uclabruins.com/news/2013/4/17/208195421.aspx מת'יו סלייטר] באתר אוניברסיטת קליפורניה בלוס אנג'לס
* [http://grantland.com/the-triangle/matthew-slater-special-teams-new-england-patriots/ Mr. Special Teams: How New England’s Matthew Slater Made a Career of Covering Kickoffs and Punts], אתר grantland.com, 27 בינואר 2015

קטגוריה:שחקני פוטבול אמריקאים
קטגוריה:שחקני ניו אינגלנד פטריוטס
קטגוריה:שחקני פוטבול: תופסים
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1985
שארל, רוזן אנגולם

שארל, רוזן אנגולם (בצרפתית: Charles d'Orléans; 1459 - 1 בינואר 1496), היה בן לשושלת ולואה, ואביו של פרנסואה הראשון, מלך צרפת.

==ביוגרפיה==
שארל נולד בצרפת בשנת 1459, לז'אן, רוזן אנגולם ולמרגריט דה רואן, בתו של אלן דה רואן התשיעי. שארל היה נכדו של לואי הראשון, דוכס אורליאן, שהיה בנו של שארל החמישי, מלך צרפת. בשנת 1467 מת אביו ז'אן, רוזן אנגולם, ושארל ירש את תוארו "רוזן אנגולם". בשנת 1488 התחתן שארל עם לואיזה, נסיכת סבויה, בתם של פיליפו השני, דוכס סבויה ומרגריט מבורבון, אך בנוסף החזיק באנטואנט דה פוליניאק, שהייתה בת הלוויה של אשתו כפילגש. ב-1 בינואר 1496 מת שארל, והוא בן 37 שנים. בנו פרנסואה הוכתר בשנת 1515 כמלך צרפת.

==משפחתו==
ב-16 בפברואר 1488 התחתן שארל עם לואיזה, נסיכת סבויה, בתם של פיליפו השני, דוכס סבויה ומרגריט מבורבון, ממנה היו לו שני ילדים:
* מרגריט מנווארה (1492–1549)
* פרנסואה הראשון, מלך צרפת (1494–1547)

בנוסף היו לשארל שתי בנות לא חוקיות, מפילגשו אנטואנט דה פוליניאק, שהייתה בת הלוויה של אשתו.

==אילן יוחסין==

==קישורים חיצוניים==

קטגוריה:בית ולואה
קטגוריה:ילידי 1459
קטגוריה:נפטרים ב-1496
וולוו PV51

וולוו PV51, שנת 1937 
וולוו PV52, שנת 1937 
וולוו PV52, מבט לתא הנהג 
וולוו PV51, קבריולה 
וולוו PV57, שנת 1939, טנדר 
וולוו PV52 
וולוו PV51 (שוודית: Volvo PV51) היא מכונית סלון אשר הוצגה על ידי חברת וולוו השוודית בחודש דצמבר 1936. יוצרה עד 1945, (גם בזמן מלחמת העולם השנייה). מטרת חברת וולוו הייתה להציג מודל קטן יותר ופחות יקר, מהדגמים שיוצרו עד 1936. יוצרו 6,905 יחידות מהדגמים PV57- PV51.

בתחילת 1937 הוצג מודל וולוו PV52 - (דה-לוקס). אבזורו של הוולוו PV52 כלל מגיני שמש תאומים, שעון, חימום, מנורת קריאה ומשענות על כל ארבע הדלתות.

==דגמי וולוו PV57- PV51==

* 4 דלתות סדאן
* 2 דלתות קבריולה
* 2 דלתות טנדר (Pickup)
* 2 דלתות - ואן

==גרסאות וולוו PV57- PV51==

* וולוו PV51 (שנים 1936-1938), דגם בסיס, (יוצרו 1,754 יחידות)
* וולוו PV52 (שנים 1937-1938), דגם דה-לוקס, (יוצרו 1,046 יחידות)
* וולוו PV51 (שנים 1936-1938), מסחרי, (יוצרו 205 יחידות)
* בסתיו 1938 דגמי וולוו PV51-52 הוחלפו בדגם וולוו PV53-56
* וולוו PV53 (1938-1945), דגם בסיס (יוצרו 1,204 יחידות)
* וולוו PV54 (1938-1945), דגם בסיס, (יוצרו 814 יחידות)
* וולוו PV55 (1938-1945), דגם דה-לוקס, (יוצרו 286 יחידות)
* וולוו PV56 (1938-1945), דגם דה-לוקס, (יוצרו 1,321 יחידות)
* וולוו PV57 (1938-1945), מסחרי, (יוצרו 275 יחידות)

==מפרט טכני==
* מנוע 3,670 סמ"ק המפיק 63 כ"ס ו- 86 כ"ס
* 4 דלתות
* תמסורת ידנית - 3 מהירויות (עם אוברדרייב כאופציה)
* בסיס גלגלים - 2,880 מ"מ
* משקל - 1,540 ק"ג

== תמונות ==
<gallery>
Volvo PV51 Cabriolet 1937.jpg| דגם וולוו PV51, קבריולט, שנת 1937
Volvo PV54 Pickup 1939.jpg| דגם וולוו PV54, טנדר, שנת 1939
Volvo PV56 Sedan 1939.jpg| דגם וולוו PV56, סדאן, שנת 1939
1938VolvoPV52.jpg| דגם וולוו PV52, שנת 1938
</gallery>

==ראו גם==

* וולוו
* וולוו PV 36
* וולוו PV 60
* וולוו PV444 / PV544
* וולוו L340
* וולוו דואט
* וולוו אמזון
* וולוו 343
* וולוו 142
* וולוו 144
* וולוו 145
* וולוו 164
* וולוו 1800 p
* וולוו C30

==לקריאה נוספת==
* [https://www.youtube.com/watch?v=KzYp1Qvvz4w וולוו PV51 שנת 1938 ] (7:07 דקות), יו-טיוב
* [https://www.youtube.com/watch?v=4kgmO7AZBs4 וולוו PV52 ] (3:24 דקות), יו-טיוב
* [https://www.youtube.com/watch?v=uxB5gugrIX0 וולוו 57 - PV51 ] (1:32 דקות), יו-טיוב

== קישורים חיצוניים ==

PV51
קטגוריה:מכוניות סלון
קטגוריה:דגמי מכוניות שהושקו ב-1936
קטגוריה:מכוניות שוודיות
מגה-ספורט ארנה

מגה-ספורט ארנה (ברוסית: "Дворец спорта "Мегаспорт) הוא היכל ספורט במוסקבה המכיל עד 13,126 מקומות ישיבה ומשמש לאירוח תחרויות כדורסל, טייס, אגרוף והוקי קרח. מהווה את מגרש הבית של קבוצות צסק"א מוסקבה: קבוצת הצבא האדום, קבוצת הכדורסל צסק"א מוסקבה, קבוצת ההוקי קרח של צסק"א ומועדון הכדורעף צסק"א מוסקבה.

זהו אחד מאולמי הבית של קבוצת הכדורסל של צסק"א, שאירחה גם בהיכל הספורט האוניברסלי. בניית ההיכל החלה ב-2 בנובמבר 2005 וכעבור שנה הסתיימה הבנייה והוא נפתח בדצמבר 2006. את הנחת אבן הפינה למבנה ערך ראש עיריית מוסקבה, יורי לוז'קוב. תקציב הבנייה היה 2.7 מיליארד רובל.

האולם מכיל 13,926 וממוקם בחלקו המזרחי של שדה חודינקה, היקף המבנה המעוגל מגיע ל-140 מטר וגובהו יותר מ-50 מטרים ושטחו 57,5 אלף מ"ר. בהיכל שני אולמות הוקי קרח בגודל 60 על 30 מטרים, יש אולמות אימונים, בתי קפה ומרכז ספורט. בשנת 2007 ההיכל אירח משחקים במסגרת אליפות העולם בהוקי קרח 2007. בשנת 2011 הוא גם אירח את אליפות העולם בהחלקה על הקרח, מאפריל עד מאי 2011.

בעונת 2018/2019 שימש ההיכל כאולם הבית של מועדון ההוקי קרח דינמו מוסקבה בליגת ההוקי הקונטיננטלית. צסק"א מוסקבה החלה לארח כאן את משחקיה מאז עונת 2012, בעיקר משחקי יורוליג.

בשנת 2017 החל להיקרא בשם "היכל הספורט 'מגה-ספורט' על שם אנאטולי טראסוב" ומעונת 2021/2022 משמש כאולם הבית של מועדון ההוקי קרח ספרטק מוסקבה.
== גלריה ==
<gallery>
קובץ:Khodynka Field 2010 12.jpg
קובץ:Дворец Спорта "Мегаспорт".jpg
קובץ:Megasport Sports Palace, Spartak - Metallurg.jpg
קובץ:Мегаспорт 15.04.2023.jpg
קובץ:Мегаспорт 2019.11.19.jpg
</gallery>

==קישורים חיצוניים==

* 

קטגוריה:צסק"א מוסקבה
קטגוריה:מוסקבה: אצטדיונים ומתקני ספורט
קטגוריה:רוסיה: החלקה אמנותית על הקרח
קטגוריה:היכלי קרח ברוסיה
קטגוריה:אולמות כדורסל ברוסיה
קטגוריה:רוסיה: אצטדיונים ומתקני ספורט לאומיים
רפאל שוץ

רפאל שוץ (נולד ב-31 באוקטובר 1957) הוא דיפלומט ישראלי המכהן כשגריר ישראל בוותיקן. לפני כן כיהן כשגריר ישראל בנורווגיה ושגריר לא תושב באיסלנד וכן כשגריר ישראל בספרד ובקולומביה.

==ביוגרפיה==
שוץ נולד בפתח תקווה שבישראל ושירת בצה"ל כתותחן נ"מ. למד היסטוריה ומדעי המדינה באוניברסיטת בר-אילן.

ב-1983 התקבל לקורס הצוערים במשרד החוץ. ב-1985 הוצב לתפקידו הראשון במשרד החוץ כעוזר למנכ"ל. ב-1987 יצא לתפקיד ראשון בשגרירות ישראל בצ'ילה ושירת כמזכיר ראשון עד 1991. מ-1991 ועד 1999 טיפל בקשרי ישראל עם טורקיה, יוון וקפריסין, תחילה כעובד הדסק ומאוחר יותר כמנהל מחלקת דרום אירופה. ב-1999 מונה כשגריר ישראל בקולומביה תפקיד אותו ביצע עד 2001. בשנים 2001 עד 2003 היה מנהל מחלקת מרכז אירופה. ב-2003 מונה כסמנכ"ל משרד החוץ, ראש האגף לקשרי תרבות ומדע. ב-2005 מונה כראש אגף התיאום ומנהל לשכת המנכ"ל. בשנים 2007 עד 2011 כיהן כשגריר ישראל בספרד ושגריר לא תושב באנדורה. ב-2011 מונה לסמנכ"ל משרד החוץ, ראש אגף אירופה. החל מ-2014 כיהן כשגריר ישראל בנורווגיה וכשגריר לא תושב באיסלנד. ב-16 באוגוסט 2018 סיים את תפקידו כשגריר בנורווגיה. בנובמבר 2021 הגיש את כתב האמנתו לאפיפיור פרנציסקוס.

שוץ נשוי למיכל ומוכר כחובב כדורגל ואוהד מושבע של הפועל תל אביב,

==קישורים חיצוניים==

* [https://embassies.gov.il/holysee/AboutTheEmbassy/Pages/The-Ambassador.aspx Ambassador Raphael Schutz], באתר משרד החוץ 
* 
* [http://lifeinandorra.blogspot.com/2011/06/blog-post.html פוליטיקה אחרת, על ביקור השגריר רפאל שוץ באנדורה], 13 ביוני 2011
* [http://eeas.europa.eu/archives/delegations/israel/press_corner/all_news/news/2011/20111205_he.htm הדיאלוג הפוליטי בין האיחוד האירופי לישראל נערך היום בבריסל], 5 בדצמבר 2011
* 

קטגוריה:שגרירי ישראל בספרד
קטגוריה:שגרירי ישראל בנורווגיה
קטגוריה:שגרירי ישראל בקולומביה
קטגוריה:שגרירי ישראל באיסלנד
קטגוריה:שגרירי ישראל בוותיקן
קטגוריה:בוגרי אוניברסיטת בר-אילן
קטגוריה:ישראלים שנולדו ב-1957
ריצות ארוכות (אלבום)

ריצות ארוכות הוא אלבום הסולו השלישי של הזמר-יוצר הישראלי יהלי סובול, שיצא ב-2017 באמצעות מימון המונים. סובול כתב את כל המילים והלחנים ואת האלבום הפיק אסף אמדורסקי.

==רקע==
את האלבום הקליט סובול במהלך חודש פברואר 2016, שמונה שנים לאחר אלבום הסולו הקודם שהוציא במשותף עם המוזיקאי רע מוכיח, אלדוראדו. באלבום שיתף פעולה עם חמישה נגנים שניגנו יחד והוקלטו באופן חי והפקתו בוצעה באמצעות גיוס מימון המונים באתר הדסטארט, באמצעותו גויס סכום היעד על ידי 750 איש. על האלבום כתב סובול שזהו ה"אלבום שרציתי לחזור בו אל הצורה הקלאסית של יצירת אלבומים. כל השירים בו נכתבו ממש בסמוך להקלטות ומהווים עדות קרובה ועכשווית על נקודת הזמן הזו בחיי ועל מה שאני מרגיש ורואה סביבי".

עם יציאתו הגיע האלבום לראש מצעד המכירות השבועי של אתר המוזיקה "מוזיקה נטו".

==רשימת השירים באלבום==
כל השירים נכתבו והולחנו על ידי יהלי סובול.

== קרדיטים ==
* יהלי סובול - שירה, גיטרות
* אסף אמדורסקי - תופים, כלי הקשה, בס, עיבודים, הפקה
* זואי פולנסקי - גיטרות, שירה, קולות
* אורי קוטנר - בס, כלי הקשה
* יונתן דסקל - אורגן וסינתיסייזר
* אלעד כהן - קונגס
*דן זיתון - שייקר

==קישורים חיצוניים==

* 

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הד ארצי
אאודי דום

אָאוּדִי דוֹם (בגרמנית: Audi Dome) הוא אולם ספורט במינכן שבגרמניה, מגרשה הביתי של קבוצת הכדורסל באיירן מינכן. קיבולת ההיכל מגיעה עד לכ-7,200 מקומות ישיבה.

האולם נבנה לקראת אולימפיאדת מינכן ואירח במסגרתה את תחרויות הכדורסל והג'ודו. עם פתיחתו נבנו בו 6,700 מקומות ישיבה. בשנת 1974 שונה שמו מאולם הכדורסל האולימפי (Olympische Basketballhalle) לאולם רודי זדלמאייר (Rudi-Sedlmayer-Halle), על שם נשיא איגוד הספורט של בוואריה.

בשנת 2011 נקרא האולם אאודי דום, על שם נותנת החסות אאודי, ומאותה שנה משחקת באיירן מינכן בהיכל זה.

== קישורים חיצוניים ==

* 

קטגוריה:מינכן: מבנים
קטגוריה:מינכן: ספורט
קטגוריה:אולימפיאדת מינכן (1972)
קטגוריה:באיירן מינכן
אצטדיון NRG

אצטדיון NRG ב-2017, מקושט במודעות לקידום [[סופרבול LI]]
אצטדיון NRG הוא אצטדיון רב-תכליתי הממוקם בעיר יוסטון שבטקסס. האצטדיון הוא מגרשה הביתי של קבוצת הפוטבול יוסטון טקסאנס, אירח ב-2004 את סופרבול XXXVIII וב-2017 את סופרבול LI. האצטדיון מארח את משחקי נבחרת ארצות הברית בכדורגל, משמש למופעי רודיאו ולהופעות מוזיקה. 

האצטדיון החליף את אצטדיון אסטרודום שפעל ביוסטון מ-1965 והוא האצטדיון הראשון בליגת ה-NFL עם גג נפתח. הוא נחנך ב-24 באוגוסט 2002 במשחק הפוטבול בין יוסטון טקסאנס למיאמי דולפינס. האצטדיון נפגע בספטמבר 2008 מהוריקן "אייק" ונפתח מחדש שלושה שבועות לאחר מכן. עד מרץ 2014 נקרא אצטדיון רילאיינט לאחר מכן קיבל את שמו הנוכחי על שם נותנת החסות, חברת האנרגיה NRG (שהיא גם חברת האם של רילאיינט).

==קישורים חיצוניים==

* 

קטגוריה:יוסטון: ספורט
קטגוריה:טקסס: אצטדיונים ומתקני ספורט
NRG
NRG
קטגוריה:יוסטון: מבנים
קטגוריה:יוסטון טקסאנס
היועץ לביטחון המולדת

היועץ לביטחון המולדת (באנגלית: Homeland Security Advisor) הוא יועצו של נשיא ארצות הברית לענייני ביטחון פנים ולוחמה בטרור. היועץ הוא משרת אמון של הנשיא ומינויו לא נזקק לאישור הסנאט של ארצות הברית. הוא משתייך למשרד הרשות המבצעת של נשיא ארצות הברית. 

המשרה נוצרה בתקופת כהונתו של הנשיא ג'ורג' ווקר בוש יחד עם המועצה לביטחון המולדת ב-2001 בעקבות פיגועי 11 בספטמבר. בין פברואר לאפריל 2017, בעת תחילת ממשל טראמפ, שירת היועץ לביטחון המולדת לשווה במעמדו לזה של היועץ לביטחון לאומי וכחבר קבוע במועצה לביטחון לאומי. 

==היועצים לביטחון המולדת==
{|class="wikitable" style="text-align:center"
|-
!rowspan="2"|#
!rowspan="2"|תמונה
!rowspan="2"|שם
!colspan="2"|תקופת כהונה
!rowspan="2"|תחת נשיא ארצות הברית
|-
! התחלת כהונה
! סיום כהונה
|-
|1
טום רידג'
|20 בספטמבר 2001
|24 בינואר 2003
|rowspan="4"|ג'ורג' ווקר בוש
|-
|2
ג'ון א. גורדון
|30 באפריל 2003
|28 במאי 2004
|-
|3
פרנסס טאונסנד
|28 במאי 2004
|30 במרץ 2008
|-
|4
קנת' וינשטיין
|30 במרץ 2008
|20 בינואר 2009
|-
|5
ג'ון ברנן
|20 בינואר 2009
|25 בינואר 2013
|rowspan="2"|ברק אובמה
|-
|6
ליסה מונקו
|25 בינואר 2013
|20 בינואר 2017
|-
|7
טום בוסרט
|20 בינואר 2017
|10 באפריל 2018
| rowspan="2"|דונלד טראמפ
|-
|8 
דוגלאס פיארס
|1 ביוני 2018
|21 בינואר 2021
|-
|9 
|113x113 פיקסלים
|אליזבת שרווד-רנדל
|20 בינואר 2021
|מכהנת
|ג'ו ביידן
|}

==קישורים חיצוניים==
* 

==הערות שוליים==

יועץ לביטחון המולדת
קטגוריה:משרות פוליטיות בארצות הברית
קטגוריה:ביטחון לאומי
קטגוריה:משרד הרשות המבצעת של נשיא ארצות הברית
שינטי

משחק שינטי
שינטי (באנגלית: Shinty; בגאלית סקוטית: Camanachd, Iomain) משחק קבוצתי תחרותי המשוחק באמצעות מקלות וכדור. במשחק משחקים כיום בעיקר בהיילנדס הסקוטיים ובקרב מהגרי ההיילנדס בערים הגדולות, אך בעבר היה נפוץ יותר בכל רחבי סקוטלנד, ואף שוחק זמן רב גם באנגליה ובמקומות נפוצים בהם חיו מהגרים סקוטיים.

מטרת המשחק היא לגלגל כדור (במקור מעץ) לעבר שער תוך שימוש במקלות, בדומה להוקי שדה. למרות הדמיון הרב בין שינטי להוקי שדה, בין שני המשחקים מספר הבדלים עיקריים: בשינטי יכול השחקן לשחק כשהכדור באוויר וכן להשתמש בשני צידי המקל, ששמו "קמן" (caman) והוא עשוי עץ ונטוי בשני קצותיו, בעוד בהוקי שדה לא ניתן לשחק בעת הכדור באוויר וניתן להשתמש בצד אחד בלבד של מקל המשחק. במקל ניתן להשתמש גם לתיקול ולחסימת שחקנים אחרים, וניתן להשתמש גם בגוף השחקן על מנת לתקל ולחסום.

המשחק מגיע ממקור זהה למשחק האירי הרלינג ולמשחק הוולשי באנדו (bando), אך התפתחו בו חוקים ייחודיים למשחק. חוקי המשחק מפוקחים ונהגים בידי הגוף המנהל למשחק, אגודת הקמנכק (Camanachd Association). על בסיס השינטי פותח משחק בשם "שינטי-הרלינג", שהוא בעל חוקים המורכבים מחוקי שני המשחקים, והוא מאפשר לסקוטלנד ולאירלנד לשחק ביניהן מדי שנה משחקים בינלאומיים.

== ראו גם ==

* לקרוס

==קישורים חיצוניים==

*[http://www.shinty.com/ אגודת הקמנכק] 
* 

==הערות שוליים==

קטגוריה:ענפי ספורט
יוסף יוספי

יוסף יוספי (בערבית: يوسف يوسفي; נולד ב-2 באוקטובר 1941) הוא פוליטיקאי אלג'יראי, שכיהן כשר האנרגיה והמכרות בממשלת אלג'יריה בין השנים 2015-2010. יוספי שימש כממלא מקום ראש ממשלת אלג'יריה בחודשים מרץ-אפריל ב-2014. כמו כן, הוא שימש גם כנציג אלג'יריה באו"ם בין השנים 2008-2006.

== ביוגרפיה ==
יוספי נולד ב-2 באוקטובר 1941 בעיר באתנה שבאלג'יריה, שם גדל והתחנך. הוא למד לימודים הגבוהים בהנדסה ובכלכלה במוסד הלאומי הפוליטכני של לורן השייך לאוניברסיטת נאנסי בצרפת. הוא היה מרצה בכיר באוניברסיטה, כשהרצה היה פרופסור להנדסת כימיה.

=== קריירה פוליטית ===
בשנת 1997 מונה על ידי נשיא אלג'יריה ליאמין זרואל לשר לענייני נפט ואנרגיה, ובנוסף נבחר לראשונה לחבר האספה הלאומית של העם. בתחילת 1999 נבחר לנשיא אופ"ק. ב-23 בדצמבר 1999 מונה לשר החוץ, ולאחר מכן, בשנת 2000, הוחלף על ידי עבד אל-עזיז בלח'אדם, ואילו יוספי עבר להיות שר-ציר הכפוף לראש הממשלה, עלי בן פליס. בחודש אפריל 2001 היה יוספי מועמד לתפקיד שגריר אלג'יריה בקנדה. משמינויו כשל, הוא מונה לשגריר אלג'יריה באו"ם בשנת 2006 וכיהן עד 2008 ולאחר מכן היה שגריר אלג'יריה בתוניסיה למשך שנתיים.

בשנת 2014, כאשר ראש ממשלת אלג'יריה עבד אל-מאלכ סלאל עזב את תפקידו כדי לעמוד בראש תעמולת בחירות למען הנשיא בותפליקה (שהיה חולה באותו הזמן), מונה יוספי לממלא מקומו. לאחר שבותפליקה זכה בבחירות ונבחר מחדש לנשיאות, סלאל מונה בשנית לתפקיד, ויוספי סיים את תפקידו כממלא מקום ראש ממשלת אלג'יריה.

== ראו גם ==
* ראש ממשלת אלג'יריה

== קישורים חיצוניים ==

== הערות שוליים ==

קטגוריה:בוגרי אוניברסיטת נאנסי
קטגוריה:פוליטיקאים אלג'יראים
קטגוריה:ראשי ממשלת אלג'יריה
קטגוריה:אלג'יראים שנולדו ב-1941
קטגוריה:שגרירים בקנדה
קטגוריה:שגרירים באו"ם
קטגוריה:שגרירים בתוניסיה
זהר פלטי

זהר פלטי (נולד ב-1964) הוא איש ביטחון ישראלי ששימש ראש האגף הביטחוני-מדיני במשרד הביטחון, ראש מנהלת המודיעין במוסד למודיעין ולתפקידים מיוחדים, וסגן ראש חטיבת המחקר באגף המודיעין של צה"ל בדרגת אלוף-משנה.

==ביוגרפיה==
פלטי נולד בתל אביב, וגדל והתחנך ברמת השרון. הוא בוגר תיכון "רוטברג" בעיר, ובנובמבר 1982 התגייס לחיל המודיעין. בין שאר תפקידיו כיהן כקצין המודיעין של חטיבת גולני, ראש לשכתו של סגן הרמטכ"ל, האלוף מתן וילנאי, קצין המודיעין של אוגדת יהודה ושומרון וראש זירת הטרור בחטיבת המחקר של אגף המודיעין. תפקידו האחרון בצה"ל היה סגן ראש חטיבת המחקר באגף המודיעין. בהיותו בתפקיד זה נמתחה ביקורת על חטיבת המחקר, על שטעתה בתחילת 2006 בהערכתה שהפת"ח ינצח בבחירות למועצה המחוקקת הפלסטינית.

בשנת 2006 עבר ל"מוסד", על פי בקשת ראש המוסד, מאיר דגן, ומונה לראש חטיבה באגף המודיעין של הארגון. בשנת 2010 מונה לראש חטיבת המחקר במוסד, ובשנת 2011 מונה על ידי ראש המוסד, תמיר פרדו, לראש מנהלת המודיעין. שנותיו כראש מנהלת המודיעין במוסד התאפיינו בהתמודדות של מדינת ישראל וקהילת המודיעין שלה עם המהפכות בעולם הערבי, מלחמת האזרחים בסוריה ותוכנית הגרעין האיראנית. נמנה עם המתנגדים לתקיפה אווירית ישראלית של מתקני הגרעין באיראן.

ב-1 במרץ 2017 מונה לראש האגף הביטחוני-מדיני במשרד הביטחון, ושימש בתפקיד זה עד מרץ 2022. 

===תארים ואותות===
לפלטי תואר ראשון בלימודי המזרח התיכון מאוניברסיטת תל אביב, ותואר שני בהצטיינות יתרה בלימודי המזרח התיכון בתוכנית המנהלים של אוניברסיטת תל אביב. 

פלטי היה עמית מחקר במכון וושינגטון למדיניות המזרח התיכון וחניך בתוכנית הניהול המתקדמת של האוניברסיטה לביטחון לאומי (NDU) בוושינגטון.

ב-12 במרץ 2022 פלטי עוטר במדליית השירות הציבורי מטעם מחלקת ההגנה של ארצות הברית בגין "תרומתו המשמעותית לחיזוק קשרי הביטחון האסטרטגיים בין ישראל לארה״ב".

==חיים אישיים==
פלטי נשוי ואב לשניים.

==קישורים חיצוניים==

* 
* 
נספח צה"ל לארצות הברית על מדרגות הפנטגון בעת ביקורו של שר הביטחון בני גנץ בארצות הברית.]]

==הערות שוליים==

קטגוריה:ראשי אגף המודיעין במוסד
קטגוריה:חיילי אגף המודיעין
קטגוריה:ראשי האגף הביטחוני-מדיני
קטגוריה:אלופי-משנה בצה"ל
קטגוריה:בוגרי תיכון רוטברג (רמת השרון)
קטגוריה:בוגרי אוניברסיטת תל אביב
קטגוריה:ישראלים שנולדו ב-1964
שלמה קוק (עיתונאי)

שלמה מנחם קוק (נולד ב-1987) הוא עיתונאי ופובליציסט חרדי ישראלי, עורך השבועון החרדי "בקהילה".

== ביוגרפיה ==
קוק נולד ב-1987 בירושלים לרב בן ציון הכהן קוק, ולמד בישיבות בירושלים וברחובות. למד תקשורת במכללת הדסה. את כתיבתו העיתונאית החל ב-2003 במקביל ללימודיו בישיבה ככתב בשבועון בקהילה, שם פרסם כתבות שטח לצד ראיונות עם רבנים ואישי ציבור כדוגמת הרב אביגדר נבנצל. בקיץ 2005 נשלח על ידי העיתון לסקר את תוכנית ההתנתקות.

קוק חשף התבטאויות רבות מפי הרב יוסף שלום אלישיב, שאביו היה תלמיד מובהק שלו. 

ב-2006 התמנה קוק לעורך וכתב ברשת קו עיתונות דתית שם פרסם את הריאיון האחרון עם הרב מרדכי אליהו ובמקביל נמנה עם מייסדי ערוץ היהדות הראשון, באתר nrg מעריב. ב-2009 מונה לעורך באתר בחדרי חרדים.

ב-2010 מונה לדובר בית הרב יוסף שלום אלישיב וניהל את מכון "ציוני הלכה" להוצאת כתבי הרב אלישיב. במקביל שימש יועץ ליעקב גוטרמן, ראש עיריית מודיעין עילית ומפלגת ש"ס.<ref></ref>

לקראת הבחירות המוניציפליות ב-2013, הגיש תוכנית אירוח פוליטית בשם "הפרלמנט" באולפן הטלוויזיה של אתר וואלה בשיתוף עם אתר בחדרי חרדים.

ב-2014 החל לכתוב טור פובליציסטי שבועי ברשת קו עיתונות דתית.

ב-2015 הוציא את הספר 'חכמת הנפש היהודית' על הרב שלמה זלמן אוירבך יחד עם הרב יצחק לורינץ. לאור ההצלחה, הוציא לאחר שנתיים כרך נוסף בסדרה: חכמת הנפש היהודית - הדרכה מעשית. כתב ספרי אוטוביוגרפיה וביוגרפיה על רבנים וכן ללקוחות פרטיים. ספרו על מרכוס כץ מעוטר בהקדמה מאת בנימין נתניהו.

החל מ-2015 מייצג את הרבנות הראשית לישראל בוועידת מנהיגי דתות ומדינות המתקיימת מדי שנה באסטנה בירת קזחסטן, וב-2015 נפגש שם עם סגן יו"ר הפרלמנט האיראני.

ב-2016 מונה לעורך ראשי של העיתון החרדי "בקהילה", בו הוא מפרסם טור אישי-אקטואלי הפותח את המגזין. הוא מגיש פינה טלוויזיונית שבועית על פרשת השבוע המשודרת מדי יום שישי בתוכנית 'טוקר' ברשת ערוץ 2. בעבר היה פאנליסט קבוע בתוכנית הפטריוטים בערוץ 14. בפברואר 2024 הוענק לו עיטור כבוד על ידי נשיא קזחסטן קאסים-ג'ומארט טוקאייב בגין הישגים יוצאי דופן בהידברות בין ראשי דתות ומדינות.

== חיים אישיים ==
קוק נשוי בשנית ואב לשלושה מתגורר בפתח תקווה.<ref>.</ref>

== קישורים חיצוניים ==

* [http://www.bhol.co.il/lobby2.aspx?id=4&sid=312 טוריו של קוק], באתר בחדרי חרדים
* [http://www.kikar.co.il/author.php?id=84 טוריו של קוק], באתר כיכר השבת

=== כתבות ===
* 
* 
* 
* 
* 

== הערות שוליים ==

קטגוריה:פתח תקווה: אישים
קטגוריה:עורכי עיתונים חרדים
קטגוריה:סגל בקהילה
קטגוריה:עיתונאים חרדים ישראלים
שלמה קוק
קטגוריה:משפחת גרודזינסקי
קטגוריה:משפחת מנדלבוים
קטגוריה:פובליציסטים ישראלים
קטגוריה:חרדים ישראלים
קטגוריה:דוברים ישראלים
קטגוריה:משפחת כ"ץ-כהן
קטגוריה:ביוגרפים ישראלים
קטגוריה:בוגרי המכללה האקדמית הדסה ירושלים
קטגוריה:כפר גנים: אישים
קטגוריה:ישראלים שנולדו ב-1987
יעל העליון

יעל העליון (10 בינואר 1938 - 12 באוקטובר 2002) הייתה משוררת, סופרת ילדים ואשת חינוך ישראלית. מייסדת והמנהלת הראשונה של בית הספר לאמנויות תל אביב.

==ביוגרפיה==
נולדה בתל אביב, בת לאסתר (אסיה) וד"ר יוסף (אוסיה) פעמוני (גלוקמן). בילדותה ובבגרותה נחשבה לעילוי ומופת, כישרונית ומחוננת. הקפידה לציין את יום הולדתה בתאריך העברי ח' בשבט.

היא נישאה לסופר ולעיתונאי איש "מעריב", יעקב העליון. בני הזוג התגוררו באילת שנים מספר, לאחר מכן שבו להתגורר בתל אביב. להם שני ילדים.

בתחילת דרכה עבדה כמורה, ובהמשך ייסדה את בית הספר לאמנויות תל אביב וניהלה אותו משנת 1984 ועד פטירתה בשנת 2002.

העליון התאבדה בקפיצה מחלון דירתה במגדל לונדון מיניסטורס בתל אביב, לאחר שגילתה שבעלה קיים קשרים מיניים עם שתי אחיות, האחת מהן בת 14, תלמידות בבית הספר אותו ניהלה.

לזכרה מתקיימת מדי שנתיים תחרות כתיבת סיפורים קצרים בבית הספר לאמנויות אותו ניהלה.

==כתביה==
* באמצע הקיץ
* מה ראיתי, המשטרה, הוצאת מסדה 1977
* פייטר, הוצאת קרני 1964, מסדה 1978
* מגן דוד אדום, הוצאת מסדה 1979
* מכבי האש הוצאת מסדה 1979

== קישורים חיצוניים ==
* 

==הערות שוליים==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:משוררי ילדים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:מתאבדות ישראליות
קטגוריה:מתאבדות: סופרות
קטגוריה:נשים הקבורות בבית הקברות נחלת יצחק
קטגוריה:תל אביב-יפו: אישים
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ישראליות שנפטרו ב-2002
קטגוריה:ישראלים שנפטרו ב-2002
ריתוך קר

סכמה של מערכת ריתוך קר
ריתוך קר הוא תהליך ריתוך שבו חיבור של שתי מתכות מתרחש ללא חימום של הממשק של שני החלקים שמרותכים. בשנות ה-40 התגלה ששתי מתכות בעלות פני שטח נקיים וחלקים מתמזגות כשהן באות במגע ונוצר ביניהן ואקום. האטומים בפיסת מתכת אחת משתלבים עם האטומים בפיסה השנייה, וכפי שריצ'רד פיינמן תיאר את תוצאת הריתוך הקר: "לאטומים אין אפשרות לדעת מאיזו פיסה הם הגיעו".

== ריתוך קר בחלל ==
בשנת 2005 האנטנה הראשית באחד הלוויינים במערך גלילאו שנשלח אל כוכב הלכת צדק (מערכת ניווט לוויינית של האיחוד האירופי), שהייתה אמורה להיפתח לצורת מטרייה, לא נפתחה כראוי, ונראה שאחת מצלעותיה נתקעה בעמוד התומך. בתחילה לא היה ברור איך זה קרה, אך לבסוף מצאו שחלקים ממנה נדבקו בגלל ריתוך קר. הם נדבקו מעצמם בשל הניקיון בחלל.

בשנת 2009 פרסמה סוכנות החלל האירופית מאמר מדוע ריתוך קר הוא בעיה קשה שמתכנני לוויינים יצטרכו לקחת ברצינות. בפועל נראה שמקרים כאלה הם נדירים. תאורטית ריתוך קר עשוי לשמש בחלל כדי לחבר עצמים, כגון חלקי חילוף של חללית, ללא צורך בחימום.

ריתוך קר אינו מתקיים רק בחלל, גם על כדור הארץ ניתן ליצור אותו, כאשר מצמידים זו לזו שתי פיסות מתכת בעלות פני שטח נקיים ומלוטשים. פיסות המתכת צריכות להיות ממתכות זהות או מתכות שונות שדומות זו לזו בתכונות.

== ננו מידות == 
למרות שבדרך כלל ריתוך קר מתקיים במיקרו מידות בכמות לחץ גדולה מאוד, מדענים גילו שחוטי זהב יחידים ודקים במיוחד, יכולים לעבור ריתוך קר אך ורק על ידי מגע מתכתי וכמעט ללא לחץ כלל

== פתרונות ==
בדרך כלל, למתכות שמשוגרות מכדור הארץ יש "שכבת ציפוי" מחמצן, שכן הן באו במגע עם חמצן מכדור הארץ. 
שכבה זו נשמרת גם כאשר הלוויינים משוגרים לחלל ובכך נמנעת לרוב האפשרות של ריתוך קר.

== מקורות מידע ==
http://space.stackexchange.com/questions/4169/how-is-the-unwanted-cold-welding-prevented-in-space
Contact Adhesion of Thin Gold Films on Elastomeric Supports: Cold Welding Under Ambient Conditions, Science, 253, 5021 (16 Aug. 1991), p. 776
Cold welding of ultrathin gold nanowires, Nature Nanotechnology, Y. Lu et al. 5, (14 Feb. 2010, doi:10.1038/nnano.2010.4), p. 213-224

http://esmat.esa.int/Publications/Published_papers/STM-279.pdf
==קישורים חיצוניים==

קטגוריה:ערכים שבהם תבנית בריטניקה אינה מתאימה
קר
איפיי ווטנאבה

איפיי ווטנאבה (ביפנית: 渡辺 一平; נולד ב-18 במרץ 1997) הוא שחיין יפני, שיאן עולם בעבר (2017–2019), השיאן האולימפי (ריו דה ז'ניירו 2016), אלוף אסיה (טוקיו 2016) ואלוף המשחקים האולימפיים לנוער (נאנג'ינג 2014) במשחה ל-200 מטר חזה.

== ביוגרפיה ==
===2014===
====אלוף המשחקים האולימפיים לנוער====
באולימפיאדת הנוער נאנג'ינג (2014) זכה ווטנאבה במדליית זהב במשחה ל-200 מטר חזה בתוצאה של 2:11.31 דקות. נוסף לכך, הוא סיים במקום רביעי במשחה ל-100 מטר חזה בתוצאה של 1:01.66 דקות, עשירית השנייה איטי ממדליית ארד ובמקום שביעי במשחה ל-50 מטר חזה בתוצאה של 28.77 שניות.

===2016===
====שיאן אולימפי====
באולימפיאדת ריו דה ז'ניירו (2016) קבע ווטנאבה בשלב חצי הגמר במשחה ל-200 מטר חזה, שיא אולימפי חדש של 2:07.22 דקות, 21 מאיות השנייה איטי משיא העולם של בו ארצו אקיהירו ימאגוצ'י (2:07.01 דקות) וחצי שנייה מהר יותר מיתר השחיינים. במשחה הגמר הוא לא הצליח לשחזר את הישגו וסיים רק במקום השישי בתוצאה המאכזבת עבורו של 2:07.87 דקות. המנצח היה דמיטרי בלנדין מקזחסטן שקבע שיא לאומי חדש של 2:07.46 דקות. נוסף לכך, הוא סיים במקום 18 במשחה ל-100 מטר חזה בתוצאה של 1:00.33 דקות.

באליפות אסיה שנערכה בטוקיו בנובמבר אותה שנה הוא זכה בשתי מדליות זהב, במשחה ל-100 מטר חזה בשיא אליפות חדש של 59.99 שניות ובמשחה ל-200 מטר חזה בשיא אליפות חדש שנוסף של 2:08.19 דקות.

===2017===
====שיאן עולם====
בתחרות שנערכה בטוקיו ב-29 בינואר 2017 קבע ווטנאבה במשחה ל-200 מטר חזה שיא עולם חדש של 2:06.67 דקות, שיפור לשיא העולם בן ה-5 שנים של אקיהירו ימאגוצ'י.

באליפות העולם שנערכרה בבודפשט, הונגריה ביולי אותה שנה הוא זכה במדליית ארד במשחה ל-200 מטר חזה בתוצאה של 2:07.47 דקות, אחרי אנטון צ'ופקוב מרוסיה שקבע שיא אליפות חדש של 2:06.96 דקות ובן ארצו יאסוהירו קוסקי (2:07.29 דקות). נוסף לכך, הוא סיים במקום 22 במשחה ל-100 מטר חזה בתוצאה של 1:00.26 דקות.

===2019===
באליפות העולם שנערכרה בקוואנגג'ו שבקוריאה הדרומית ביולי 2019 זכה ווטנאבה בפעם השנייה ברציפות במדליית ארד במשחה ל-200 מטר חזה בתוצאה של 2:06.73 דקות, אחרי אנטון צ'ופקוב שקבע שיא עולם חדש של 2:06.12 דקות, שיפור לשיא בן השנתיים של ווטנאבה ומתיו וילסון מאוסטרליה (2:06.68 דקות).

== שיאים אישיים ==
===בריכה אולימפית===
* 100 מטר חזה: 59.99 שניות (2016)
* 200 מטר חזה: 2:06.67 דקות (2017), שיא עולם בעבר

== ראו גם ==

* התפתחות שיא העולם במשחה ל-200 מטר חזה

==קישורים חיצוניים==

קטגוריה:שחייני חזה
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים אולימפיים יפנים
קטגוריה:שיאני עולם יפנים: שחייה
קטגוריה:יפנים שנולדו ב-1997
בית פג'אר

בֵּית פַגַּ֫'אר () היא עיירה בנפת בית לחם של הרשות הפלסטינית, השוכנת במרחק של עשרה קילומטר מדרום לבית לחם ומונה על-פי הערכה כ-13,800 תושבים (נכון ל-2016).

==היסטוריה==
בסקר ארכאולוגי שנערך בבית פג'אר לא נתגלו כלל שרידים קדומים.<ref name=":02"></ref>

===התקופה העותמאנית===
אדוארד רובינסון, חוקר ארץ ישראל במאה ה-19, תיעד את העיירה במסעותיו באזור בשנת 1838. בית פג'אר היו בעיקרו אזור חקלאי עד המאה ה-19, כאשר הפך בהדרגה ליישוב עירוני. התושבים היו צאצאיהם של נוודים למחצה מן החורן. על פי תושבי הכפר, הם באו מבית לחם, והתיישבו בבית פג'אר בשנת 1784.

החוקר צרפתי ויקטור גרן ביקר בכפר ב-1863, ותיאר אותו כ"כפר על ראש גבעה טרשית, עם טרסות שיוצרו מאבנים מסותתות מעשי ידי אדם. במורד הגבעה נתקלתי בקבר עתיק חצוב בסלע והכפריים עדיין קברו מתיהם בקברים חצובים כאלו. בכפר חיו כ-400 אנשים". ברשימת כפרים עות'מאנית מ-1870 נרשם שבכפר יש 27 בתים ו-81 תושבים, אם כי הרשימה כללה רק את הגברים בכפר. ב-1883, ב"סקר ארץ ישראל המערבית" של הקרן לחקר ארץ ישראל, תוארה בית פג'אר כ"כפר קטן שעמד גבוה מאוד על רכס. מקבל את מימיו ממעיינות ובארות ואדי אל-ערוב".

===בתקופת המנדט הבריטי===
בתקופת המנדט הבריטי, בשנים 1920–1940, בית פג'אר שימש כנקודת תצפית על אזור בית לחם–חברון.

במפקד אוכלוסין מ-1922 שנערך על ידי המנדט הבריטי אוכלוסיית בית פג'אר מנתה 766 תושבים, כולם מוסלמים. במפקד 1931 אוכלוסיית בית פג'אר מנתה 1,043, עדיין כולם מוסלמים, ב-258 בתים. בשנת 1945 אוכלוסיית בית פג'אר מנתה 1,480 תושבים, אשר בבעלותם 17,292 דונם של קרקע, על פי סקר שטחים ואוכלוסיות רשמי.

===לאחר 1967===
מאז מלחמת ששת הימים ב-1967, בית פג'אר נמצאת תחת שלטון ישראלי. האוכלוסייה במפקד 1967 שנערך על ידי הרשויות הישראליות מנתה 2,474 נפש. בשנת 1995 עברה השליטה לידי הרשות הפלסטינית ("שטח B").

ב-4 באוקטובר 2010 שפכו מציתים נפט והציתו שטיחים במסגד בבית פג'אר. כמו כן הושארו הכתובות "תג מחיר" ו"נקמה" וכן מגן דוד עם הספרה 18 – אולי רמז לפינוי המאחז גבעה 18 הסמוכה לקריית ארבע.
ב-30 באוקטובר 2015 דיווח משרד הבריאות הפלסטיני כי ילד בן 8 חודשים מבית פג'אר מת משאיפת גז מדמיע שנורה על ידי צה"ל.

בכפר קיימת מחצבה בלתי חוקית מאז 2002. החל מ-2010 הוגשו עתירות נגד המחצבה, ובעקבותיהן המדינה התחייבה לבית המשפט שתהרוס את המחצבה. ההריסה לא בוצעה, ובאוגוסט 2022 פורסם כי המחצבה פגעה בכמה מאות מטרים של שמורה ארכאולוגית אמת הערוב, והוגשה עתירה שלישית בנושא.<ref></ref>

==כלכלה==
ענפי הכלכלה העיקריים הם חקלאות ותעשיית האבן. בית פג'אר היא אחד המרכזים העיקריים של ייצור אבן ירושלמית ברשות הפלסטינית. כ-80% מכוח העבודה בה מועסק בתעשיית האבן, רובו באחד מ-150 המפעלים לעיבוד אבן או באחת מארבעים המחצבות באזור. רוב המפעלים לניסור אבן נמצאים בשטח B שבשליטה מנהלית פלסטינית, אולם המחצבות ממוקמות ברובן בשטח C, ולפיכך זקוקות להיתר ישראלי כדי לפעול.

==קישורים חיצוניים==

==הערות שוליים==

קטגוריה:נפת בית לחם
קטגוריה:הרשות הפלסטינית: יישובים
פיתיון

דייג תופס דג שנמשך לפיתיון שלו.
זחלי Achroia grisella הם מהפופולרים שבמיני הפתיון.
פיתיון הוא אמצעי לדיג של דגים שונים באמצעות משיכתם לעבר הדייג. הפיתיון מוצמד לקרס הנמצא בקצה חכת דיג. כאשר דג בולע את הפיתיון הוא נתפס בקרס ונמשך למעלה.

ישנם 2 סוגים של פתיונות:
*פתיונות טבעיים: זוהי הצורה הקדומה של הפיתיונות וגם השיטה המצליחה יותר. היא מורכבת מיצורים חיים קטנים או מפיסות מזון. הפתיון העיקרי בחכות כאלה הוא של זחלי העש Achroia grisella וכמותו מוצלחים גם תולעים שונות כמו תולעי אדמה, כמה עלוקות, דגים ממשפחת הקרפיוניים, דו-חיים, חרקים וסרטנים שונים. כמה דייגים משתמשים גם בגבינות או בפירורי לחם כדי להשיג את אותה מטרה. הפתיונות יכולים להיות חיים או מתים, זה לא משנה עבור הדגים.
*פתיונות מלאכותיים: צורה מודרנית של הפתיונות הקלאסיים. פתיונות אלו קשורים לקרס והם נראים בדמות דג עם סנפירים זזים או בדמות נוצה. הוא משפיע על הדגים כמו הפתיונות הרגילים אך פועל פחות טוב.

==ראו גם==
*צלצל

==קישורים חיצוניים==

קטגוריה:דיג: ציוד ואביזרים
בית לחם (נפה)

תוואי גדר ההפרדה בנפת בית לחם
נפת בית לחם () היא אחת מ-16 נפות הרשות הפלסטינית. הנפה ממוקמת מדרום לירושלים. בירת הנפה היא העיר בית לחם.

על פי הערכת הלשכה הפלסטינית המרכזית לסטטיסטיקה לשנת 2016, בנפה התגוררו כ-221,802 נפשות.

==גאוגרפיה==
לדברי משרד האו"ם לתיאום עניינים הומניטריים, לנפה שטח כולל של כ-660 קמ"ר, ורק 13% מהם בשליטה כלשהי של הרשות הפלסטינית.

=== ערים ===
* בית לחם

=== מועצות מקומיות ===

=== כפרים ===

=== מחנות פליטים ===

== קישורים חיצוניים ==

* 
* [http://www.pcbs.gov.ps/Downloads/book1800.pdf Bethlehem Governorate Statistical Yearbook - No-3 2011]

== הערות שוליים ==

*
ריבוי קרניים

[[ארבע קרן הוא הפרסתן היחיד שלכל פרטיו ממין זכר יש ריבוי קרניים|ממוזער]]
גולגולת של [[כבשת יעקב|ממוזער]]
ריבוי קרניים או פוליסריטציה (Polycerate) היא תופעה המשמשת לתיאור יונקים פרסתנים מקבוצת מעלי הגירה שלהם למעלה מזוג אחד של קרניים.

התופעה קיימת בקרב בקר, כבשים, עיזים ואף בקרב חיות בר כאנטילופות. בקרב בקר מבוית התופעה נדירה יחסית היות שחקלאים מעדיפים לטפח בקר ללא קרניים, מחשש לפציעות. בקרב כבשים ישנם מספר זנים מרובי קרניים - אחד מהם הוא זן כבשת יעקב המזוהה עם הכבשה המקראית. בשל הברירה המלאכותית התופעה נדירה בקרב זנים אחרים של כבשים. 

קטגוריה:אנטומיה של יונקים
ADA (אנטנה)

אילוסטרציה של ADA בפעולה המנטרלת חסימות ומאפשרת קליטת לוויינים
קופסת החומרה של אנטנת ה ADA
ADA (ראשי תיבות באנגלית של Adaptive Antenna) היא אנטנה מסתגלת מתקדמת, המסוגלת להתגבר על חסימות בתחום ה-GNSS, מתוצרת מפעל מלמ של התעשייה האווירית לישראל. 

האנטנה מסוגלת להתגבר על חסימות מערכות GPS, GLONASS, IRNSS, GALILEO, SBAS, בעזרת טכנולוגיית ניתוב ביטולים מתקדמת, וניתנת להתקנה על ספינות, מטוסים, טנקים, טילים, מזלטים ועוד.
שימוש ב ADA מגביר בפועל את היכולות של הפלטפורמה עליה היא מותקנת לפעול במתאר רווי חוסמים.

בפברואר 2017 נחשפה ה-ADA רשמית, והוכרז כי חיל האוויר הישראלי החליט להצטייד באנטנות ADA על "פלטפורמות מרכזיות" בשירות. וכי האנטנה תוצג בתערוכת Aero-India בבנגלור באותו חודש.

ביולי 2017 פורסם כי התעשייה האווירית חתמה על הסכם עם האניוול על פיתוח משותף של מכשיר המשלב את ה-ADA של מפעל מלמ עם מערכת ניווט GPS של האניוול.

== קישורים חיצוניים ==
* [https://www.youtube.com/watch?v=bwXk2w2T3B8 סרטון ב-Youtube על ADA] שפרסמה התעשייה האווירית ב-30 בינואר 2017

* [https://www.youtube.com/watch?v=qN37SyinRgU סרטון ב-Youtube על גרסאות מתקדמות של ADA] שפרסמה התעשייה האווירית במאי 2023
* [https://www.new-techonline.com/2019/03/%D7%94%D7%AA%D7%A2%D7%A9%D7%99%D7%99%D7%94-%D7%94%D7%90%D7%95%D7%95%D7%99%D7%A8%D7%99%D7%AA-%D7%97%D7%95%D7%A9%D7%A4%D7%AA-%D7%90%D7%AA-%D7%9E%D7%A2%D7%A8%D7%9B%D7%AA-ada-o-%D7%9C%D7%94%D7%AA%D7%9E/ התעשייה האווירית חושפת את מערכת ADA-O להתמודדות עם חוסמי GPS עבור מערכות יבשתיות], באתר new-techonline, מרץ 2019

== הערות שוליים ==

קטגוריה:אנטנות
קטגוריה:מוצרי מפעל מלמ
קטגוריה:ציוד צבאי
אהרן מונדשיין

אהרן מונדשיין (30 ביולי 1944 – כ"א באלול תש"פ, 10 בספטמבר 2020) היה חוקר תנ"ך ומרצה בחוג למקרא באוניברסיטת תל אביב.

==ביוגרפיה==

נולד בתל אביב למרדכי שמואל וחיה (לבית שטיין). למד בישיבת מרכז הרב, בפרט אצל הרב הנזיר. 

את לימודיו האקדמיים עשה באוניברסיטת בר-אילן. בשנת 1973 סיים בהצטיינות תואר ראשון בתנ"ך ולשון. בשנת 1977 סיים תואר שני בתנ"ך, אף הוא בהצטיינות, ובשנת 2001 סיים את לימודי הדוקטורט בתנ"ך בציון מעולה. את הפרופסורה קיבל בשנת 2011.

הדיסרטציה שלו עסקה במחקרים במשנתם הפרשנית של רש"י ושל ר' אברהם אבן עזרא והתזה שלו עסקה בפירוש הקצר של אבן עזרא לספר דניאל. לאורך שנים פרסם ספרים ומאמרים רבים על הגותו של האבן עזרא.

בשנים 1979–2003 לימד באוניברסיטת תל אביב בחוג למקרא. משנת 1988 הרצה לתנ"ך במכללת תלפיות ומשנת 2012 במכללת גבעת וושינגטון ללימודי תואר שני. בעבר לימד במכללה האקדמית לחינוך ע"ש א"מ ליפשיץ, ירושלים. שימש חוקר בכיר ב"מכון לפרשנות המקרא היהודית" וכמרצה מן החוץ לתנ"ך באוניברסיטת בר-אילן.

התגורר בפתח תקווה. נפטר בכ"א באלול תש"פ, 10 בספטמבר 2020, בגיל 76.

==חיים אישיים==
בשנת ה'תשכ"ו נישא לאילה לבית ליברמן.

אחותו תמימה הייתה נשואה לרב יעקב משה סלומון. אחיו היה החוקר וההיסטוריון הרב יהושע מונדשיין.

בנו הוא הרב פנחס מונדשיין, דיין בבית הדין הרבני האזורי נתניה, ששימש כר"מ בישיבת מרכז הרב ומחבר סדרת הספרים 'שערי עיון'.

===עץ משפחתי===

==כתביו==
* מחקרים במשנתם הפרשנית של רש"י ושל ר' אברהם אבן עזרא, רמת גן תשס"א (מהדורה שנייה של הדיסרטציה)
* שיעורי מורנו הרב ר' דוד כהן ('הנזיר') בספר אורות הקודש - סיכום שיעורים מהשנים תשכ"ד-תשכ"ה, ירושלים, תשע"א, 251 עמודים.<ref>סיכומי שיעוריו מתורת רבו הרב הנזיר נדפסו בתוך חוג הראי"ה, כרך א, מכון נזר דוד, ירושלים תשע"ח, עמ' שצא-תקכב; חוג הראי"ה, כרך ב, ירושלים תשע"ט, עמ' תלט-תקלד.</ref>
* פירוש 'אסתר' לחכם [פרובנסלי] קדמון לא נודע שמו, מהדורה ביקורתית בצירוף מבוא והערות. רואה אור לראשונה על פי כתב-יד פריס, הספרייה הלאומית Ms. Heb. 249, מאת אהרן מונדשיין, סייע בידו צבי מונדשיין, המכללה האקדמית 'גבעת וושינגטון', סדרת מקורות ומחקרים, תשע"ט (כריכה רכה).
* בהכנה מתקדמת: מהדורתו של פירוש רשב"ם לתהלים (עליו הרצה בקונגרס העולמי למדעי היהדות לפני מספר שנים), בהוצאת האיגוד העולמי למדעי היהדות.

==קישורים חיצוניים==
* 
* [https://www.youtube.com/watch?v=zTu9veV4Aak&list=PLvUD4SW73t0JgVi38vuM58oU1leRbFCIa&index=12 הרצאה בכנס לכבוד פרופ' אוריאל סימון, 2019]
* [http://bible.biu.ac.il/node/575 ביוגרפיה באתר בר-אילן]
* [http://shaalvim.co.il/torah/maayan-article.asp?backto=&ed=%E2%EC%E9%E5%EF%20%FA%EE%E5%E6%20%FA%F9%F2%E1%20&id=648 ביקורת של הרב יואל קטן על הספר שיעורי מורנו הרב הנזיר באורות הקודש]

==הערות שוליים==

קטגוריה:בוגרי ישיבת מרכז הרב
אהרן מונדשיין
קטגוריה:סגל מכללת ליפשיץ
קטגוריה:סגל אוניברסיטת תל אביב: מקרא
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1944
קטגוריה:ישראלים שנפטרו ב-2020
וסטנד

וסטנד (בגרמנית: Westend; מבוטא "וֶסטן") היא שכונה בברלין ברובע שרלוטנבורג-וילמרסדורף.

== גאוגרפיה ==
השכונה ממוקמת בקצה המערבי של העיר הפנימית של ברלין, על רמה בין נהרות השפרה וההאוול. בדרום ובמזרח היא גובלת בשכונות רובע שרלוטנבורג-וילמרסדורף: שרלוטנבורג ממזרח וגרונוולד מדרום (כך שקצהו הצפוני של יער גרונוולד נכלל בתחומי השכונה). ממערב היא גובלת ברובע שפנדאו.

== היסטוריה ==
עד המאה ה-19 היה המקום בלתי מיושב. ב-1806 הקים נפוליאון בונפרטה את מחנהו העיקרי באזור, כאשר הוא עצמו בחר להתגורר בארמון שרלוטנבורג הסמוך.

ב-1866 החלו להבנות באזור מבני מגורים לבורגנות העשירה, והמקום נקרא באופן שיווקי על שם הוסט אנד של לונדון. בשכונה הדלילה יחסית המשיכו להתקיים מתקנים צבאיים עד ראשית המאה ה-20 כגון מחנה דיוויית המשמר "המלכה אליזבת" (2. Garde-Infanterie-Division Königin Elisabeth) ומחנה מעצר בתקופת מלחמת העולם הראשונה.

במקום הוקמו מתקני ספורט רבים, בהם היפודרום למרוצי סוסים (1890), אצטדיון טניס (Mommsen Stadium, 1930) ומתקנים שהוקמו לקראת אולימפיאדת ברלין (1936) כגון הפארק האולימפי, האצטדיון האולימפי של ברלין, אולם הספורט Deutschlandhalle (שיכל לאכלס כ-9,000 איש ונהרס ב-2011), אמפיתיאטרון Waldbühne ואתר התערוכות Messegelände.

בסוף שנות ה-20 של המאה ה-20 וראשית שנות ה-30 של המאה ה-20 הוקמו בווסטנד מספר רב יחסית של מבנים בסגנון הבינלאומי ("באוהאוס"), רובם וילות פרטיות על ידי אריך מנדלסון ואחרים. בשל הדמיון המסוים בבניה למרכז תל אביב ("העיר הלבנה") כתבה לאה גולדברג ב-1935: "תל אביב עיר אירופית מאד. רועשת. נבנית. משהו בינוני בין וֶסטן של ברלין והעיר הישנה של קובנה".

== תחבורה ==
את השכונה משרתים קו הרכבת הפרברי המהיר, Berlin S-Bahn וקו U2 של הרכבת התחתית של ברלין. הכביש המהיר Bundesautobahn 100, העוטף את מרכז ברלין, מהווה את גבול השכונה ממזרח והכבישים Bundesstraße 2 ו-Bundesstraße 5 עוברים דרכה (ברחובות Kaiserdamm ו-Heerstraße בהתאמה).

== אתרים ==
* מגדל הרדיו Funkturm, הוקם ב-1924
* אתר התערוכות Messegelände (הוקם ב-1936 לקראת אולימפיאדת ברלין על מנת לאכסן את תערוכת ההישגים שליוותה את האירוע)
* יחידת המגורים Unité d'Habitation בתכנון לה קורבוזיה (1957)
* מרכז הקונגרסים Internationales Congress Centrum Berlin
* בית החולים וסטנד

== קישורים חיצוניים ==

==הערות שוליים==

קטגוריה:ברלין: שכונות
קטגוריה:שרלוטנבורג-וילמרסדורף